[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Р. Н. од Скопје, поднесена против Агенција за филм, по предметот Барање за пристап до информации од јавен карактер, на 23.07.2026 година, го донесе следното
Р Е Ш Е Н И Е

СЕ ЗАПИРА постапката по Жалбата изјавена од Р. Н. од Скопје, поднесена против Агенција за филм, по предметот Барање за пристап до информации од јавен карактер, заведена во Агенцијата под бр. 08-237 на 10.07.2026 година, , поради тоа што Жалбата се смета за повлечена.

О Б Р А З Л О Ж Е Н И Е

Р. Н. од Скопје, на 04.06.2026 година поднел Барање за пристап до информации од јавен карактер до Агенција за филм, заведено во Агенцијата на 04.06.2026 година, со кое побарал по по е-маил да му се достави фотокопија или препис од следните  информации: 
„-евалуациски листи – рецензии од рецензентите (со имиња на истите) и од финансискиот советник за Конкурсот за финансирање на проекти за производство на долгометражен и краткометражен, игран, документарен и анимиран филм за 2026 година – за категоријата долгометражни играни филмови со македонски малцински удел (прв рок на обучување).
· Записник од одлуката на Филмскиот совет за Конкурсот за финансирање на проекти за производство на долгометражен и краткометражен, игран, документарен и анимиран филм за 2026 година (прв рок на одлучување)
· Записник од одлуката на Управниот одбор за Конкурсот за финансирање на проекти за производство на долгометражен и краткометражен, игран, документарен и анимиран филм за 2026 година (прв рок на одлучување) одржана на 28.05.2026 година.“
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-237 на 10.07.2026 година. 
Агенцијата со електронски допис бр.08-237 од 10.07.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
Имателот на информации на 21.07.2026 година до Агенцијата достави Известување бр.11-1140/4 од 20.07.2026 година, заведен во Агенцијата под бр.08-237, со кој ја известува Агенцијата дека „е донесено решение, со кое на барателот за пристап до информации од јавен карактер му се овозможи пристап до бараната документација“.
		На 23.07.2026 година, Барателот на информации достави електронски допис со кој ја извести Агенцијата дека „Бидејќи ја добив бараната документација од Агенцијата за филм ја повлекувам жалбата“.    
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

 						   Директор,
                                                                                                                     Петар Гајдов

